Rușii ar putea începe vaccinarea COVID-19 în luna octombrie. S-a finalizat o nouă etapă a testelor clinice pentru vaccin.
Rusia a finalizat o nouă etapă a testelor clinice pentru un vaccin anticoronavirus. Vaccinarea în masă ar putea începe în luna octombrie. Până acum, în Rusia s-au înregistrat 843.890 de cazuri de coronavirus şi 14.034 decese.
Rusia pregăteşte începerea vaccinării în masă împotriva noului coronavirus în luna octombrie, a declarat sâmbătă ministrul rus al Sănătăţii, Mihail Muraşko, citat de agenţiile de presă RIA Novosti şi Reuters.Centrul Naţional pentru Cercetări Epidemiologice şi Microbiologice Gamaleia din Rusia a anunţat finalizarea unei noi etape a testelor clinice pentru un vaccin anti-COVID-19."Aşteptăm primirea a două licenţe în următoarele două luni (…)", a declarat ministrul rus al Sănătăţii."În primul rând, vor fi vaccinaţi medicii şi profesorii (…)", a precizat Muraşko.Centrul de cercetări Gamaleia a efectuat testele clinice în colaborare cu Ministerul rus al Apărării.Până acum, în Rusia s-au înregistrat 843.890 de cazuri de coronavirus şi 14.034 decese, potrivit datelor centralizate de Universitatea Johns Hopkins (SUA).